turjo4nis/wikipedia-bn-dump-20250701 huggingface dataset:
জয়াশ্রী (অভিনেত্রী)

জয়াশ্রী (জন্মঃ ১৯৬৫) ভারতের তামিল চলচ্চিত্র জগতের আশির দশকের একজন অভিনেত্রী ছিলেন। পরিচালক সি. ভি. শ্রীধরের হাত ধরে চলচ্চিত্র জগতে পা দেন জয়াশ্রী, তার অভিনীত প্রথম চলচ্চিত্র ছিলো 'থেনড্রালে এন্নাই থোডু' যেটিতে তিনি মোহনের সঙ্গে অভিনয় করেন এবং চলচ্চিত্রটি ১৯৮৫ সালে মুক্তি পায়। তিনি বিয়ে করার পর অভিনয় জীবনের ইতি টেনেছিলেন।

কর্মজীবন
১৯৮৫ সালে মুক্তিপ্রাপ্ত 'থেনড্রালে এন্নাই থোডু' মুক্তি পায় যেটি ছিলো জয়াশ্রী অভিনীত প্রথম চলচ্চিত্র; ১৯৮৮ সালে জয়াশ্রী বিয়ে করেন এবং অভিনয় জগত থেকে সরে দাঁড়ান। ২০১০ সালে 'কাদাল টু কল্যাণম' নামের একটি চলচ্চিত্র মুক্তি পাবার কথা ছিলো যেটাতে জয়াশ্রী অভিনয় করেন কিন্তু চলচ্চিত্রটি মুক্তি পায়নি। ২০১৬ সালে 'মানাল কায়িরু ২' নামের একটি চলচ্চিত্র মুক্তি পায় যেটাতে জয়াশ্রী অভিনয় করেন।

তথ্যসূত্র

বহিঃসংযোগ

ভারতীয় অভিনেত্রী
ভারতীয় চলচ্চিত্র অভিনেত্রী
১৯৬৫-এ জন্ম
জীবিত ব্যক্তি
তামিল চলচ্চিত্র অভিনেত্রী
২০শ শতাব্দীর ভারতীয় অভিনেত্রী
চেন্নাইয়ের অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
আহমদ ওয়াল

আহমদ ওয়াল আফগান সীমান্ত থেকে প্রায় ২০ মাইল দূরে পাকিস্তানেন বেলুচিস্তান প্রদেশ একটি শহর। তালেবানের জ্যৈষ্ঠ নেতা মোল্লা আখতার মনসুর ২০১১ সালের ২১ মে মার্কিন যুক্তরাষ্ট্রের একটি ড্রোন হামলায় শহরের দক্ষিণ-পশ্চিমে নিহত হন।

তথ্যসূত্র 

নুশকি জেলার জনবহুল স্থান
ধানি জলপ্রপাত

ধানি জলপ্রপাত যা ধানি নোসেরি জলপ্রপাত নামেও পরিচিত, পাকিস্তানের আজাদ কাশ্মীরের মুজফফরাবাদ জেলার নীলম উপত্যকায় অবস্থিত। এটি মুজাফফরাবাদ জেলা থেকে ৩৮ কি.মি।  এটি নীলম উপত্যকার সর্বোচ্চ জলপ্রপাত।

তথ্যসূত্র 

পাকিস্তানের জলপ্রপাত
আজাদ কাশ্মীরের দর্শনীয় স্থান
আজাদ কাশ্মীরের ভূমিরূপ
মুজাফফরাবাদ জেলা
বাংলাদেশ–বেলজিয়াম সম্পর্ক

বাংলাদেশ–বেলজিয়াম সম্পর্ক বলতে বাংলাদেশ এবং বেলজিয়ামের মধ্যে দ্বিপাক্ষিক রাষ্ট্রীয় সম্পর্ককে বোঝায়। ব্রাসেলসে বাংলাদেশের একজন আবাসিক রাষ্ট্রদূত রয়েছে যিনি একইসাথে লুক্সেমবার্গে বাংলাদেশের রাষ্ট্রদূতও। মাহবুব হাসান সালেহ বেলজিয়ামে বাংলাদেশের রাষ্ট্রদূত।

ইতিহাস 
বেলজিয়ামে বাংলাদেশের প্রথম রাষ্ট্রদূত সানাউল হক ১৯৭৩ সালের ১৫ মে নিযুক্ত হন এবং ১৯৭৬ সালের ৩০ ডিসেম্বর পর্যন্ত দায়িত্ব পালন করেন। ১৯৭৫ সালে রাষ্ট্রপতি শেখ মুজিবর রহমানের কন্যা শেখ হাসিনা ও শেখ রেহানা বেলজিয়ামে ছিলেন যখন তাদের বাবাকে হত্যা করা হয়। তাদেরকে আশ্রয় দেওয়া রাষ্ট্রদূত সানাউল হক হত্যাকাণ্ডের পর আর আতিথেয়তা না দেওয়ার সিদ্ধান্ত নেন। পরে জার্মানিতে বাংলাদেশের রাষ্ট্রদূত হুমায়ূন রশীদ চৌধুরী তাদের জার্মানিতে আশ্রয় দিয়েছিলেন।

২০১০ সালের নভেম্বরমাসে বাংলাদেশের প্রধানমন্ত্রী শেখ হাসিনা বেলজিয়ামের প্রধানমন্ত্রী ইয়েভস লেটেরমের বাসভবনে যান এবং বেলজিয়ামের কোম্পানিগুলোর কাছ থেকে আরও বিনিয়োগ আদায়ের চেষ্টা করেন। গোলাম ফারুক আহমেদ বাংলাদেশে বেলজিয়ামের সম্মানসূচক কনসাল।

বাংলাদেশ দূতাবাস ২০১৪ সালের ২৯ অক্টোবর ব্রাসেলসের সেন্টার ফর ফাইন আর্টসে একটি সুফি সঙ্গীত অনুষ্ঠানের আয়োজন করে।

দুই দেশের পররাষ্ট্রমন্ত্রীরা ব্রাসেলসে মিলিত হন এবং ৩ মার্চ ২০১৮ তারিখে রোহিঙ্গা শরণার্থী সংকট নিয়ে আলোচনা করেন।

২০১৯ সালে বেলজিয়াম বাংলাদেশে একটি বাণিজ্য প্রতিনিধি দল পাঠায়। ঢাকা চেম্বার অব কমার্স অ্যান্ড ইন্ডাস্ট্রির সভাপতি ওসামা তাসিয়ের বাংলাদেশে নিযুক্ত বেলজিয়ামের রাষ্ট্রদূত ফ্রাঙ্কোইস দেলহায়ের সাথে সাক্ষাৎ করেন এবং বেলজিয়ামের কোম্পানিগুলোর কাছ থেকে আরও বিনিয়োগের অনুরোধ করেন।

২০২০ সালের ২০ জুন বেলজিয়াম বাংলাদেশে কোভিড-১৯ মহামারীর কারণে কূটনীতিকদের বাদ দিয়ে বাংলাদেশ থেকে সকল ভ্রমণ নিষিদ্ধ করে। বেলজিয়ামের জাহাজ ভাঙ্গা কোম্পানিগুলো বাংলাদেশের জাহাজ ভাঙ্গা কোম্পানিগুলোর সাথে শ্রম অবস্থার উন্নতির জন্য কাজ করছে। ২০২০ সালের ডিসেম্বর মাসে বেলজিয়ামের কোম্পানি জান দে নুল বাংলাদেশের পায়রা বন্দরে পূর্ব প্রবেশাধিকারের জন্য রাবনাবাদ চ্যানেল ড্রেজিং করার লক্ষ্যে পায়রা বন্দর কর্তৃপক্ষের সাথে একটি চুক্তি স্বাক্ষর করে।

২০২০ সালে বাংলাদেশ ছিল বেলজিয়ামের ৮৮তম বৃহত্তম রপ্তানি গন্তব্য এবং ৪৩তম বৃহত্তম আমদানিকারক দেশ। বেলজিয়ামের রাজা ফিলিপ বাংলাদেশ সফরে আগ্রহ প্রকাশ করেছেন।

কূটনৈতিক সম্পর্ক 
১৯৯০ সালে বেলজিয়াম বাংলাদেশের ঢাকায় দূতাবাস বন্ধ করে দেয়। ভারতে অবস্থিত বেলজিয়াম দূতাবাস ঢাকায় সুইডিশ দূতাবাসের পাশাপাশি বাংলাদেশে কাউন্সেলর সার্ভিসের দায়িত্বে রয়েছে।

মো. শাহদাত হোসেন ২০১৬ সালে বেলজিয়ামে বাংলাদেশের রাষ্ট্রদূত নিযুক্ত হন।

২০২০ সালের ৩০ জুন মাহবুব হাসান সালেহ বেলজিয়ামে বাংলাদেশের রাষ্ট্রদূত নিযুক্ত হন।

তথ্যসূত্র 

বাংলাদেশের দ্বিপাক্ষিক সম্পর্ক
মানচিত্রবিহীন তথ্যছক দ্বিপক্ষীয় সম্পর্ক ব্যবহার করছে
বেলজিয়ামের দ্বিপাক্ষিক সম্পর্ক
ছটোক জলপ্রপাত

ছোটোক জলপ্রপাত যা মুলা ছোটোক জলপ্রপাত নামেও পরিচিত, যা পাকিস্তানের প্রদেশ বেলুচিস্তানের খুজদার জেলার মুলা গ্রামে অবস্থিত। মুলা একটি গ্রাম এবং খুজদার জেলার তেহসিল যা খুজদার থেকে প্রায়  দূরে। ছোটোক জলপ্রপাত দুই পাহাড়ের মাঝে শীতল পানির স্রোতে পড়ে।

আরো দেখুন 

 মুলা ছোটোক
 হান্না-উরাক জলপ্রপাত
 পাকিস্তানের জলপ্রপাতের তালিকা

তথ্যসূত্র 
 
খুজদার জেলা
পাকিস্তানের জলপ্রপাত
বেলুচিস্তানের (পাকিস্তান) ভূমিরূপ
পাকিস্তানের বেলুচিস্তানের দর্শনীয় স্থান
হান্না-উরাক জলপ্রপাত

হান্না-উরাক জলপ্রপাত হল পাকিস্তানের বেলুচিস্তানের কোয়েটা জেলার উরাক উপত্যকায় হান্না হ্রদের কাছে অবস্থিত একটি জলপ্রপাত। এটি পাহাড় দ্বারা বেষ্টিত একটি ছোট জলপ্রপাত।

আরো দেখুন 

 উরাক উপত্যকা
 পাকিস্তানের জলপ্রপাতের তালিকা

তথ্যসূত্র 
 

পাকিস্তানের জলপ্রপাত
পাকিস্তানের বেলুচিস্তানের দর্শনীয় স্থান
ট্রান্সনিস্ট্রিয়া

ট্রান্সনিস্ট্রিয়া ( ;) আনুষ্ঠানিকভাবে প্রিডনেস্ট্রোভীয় মলদোভীয় প্রজাতন্ত্র (পিএমআর), ডিনিস্টার নদী এবং ইউক্রেনীয় সীমান্তের মধ্যে জমির সংকীর্ণ অংশে একটি বিচ্ছিন্ন রাষ্ট্র। তবে আন্তর্জাতিকভাবে এটি মলদোভার অংশ হিসাবেই স্বীকৃত। এর রাজধানী এবং বৃহত্তম শহর হলো তিরাসপোল। ট্রান্সনিস্ট্রিয়াকে কেবলমাত্র তিনটি স্বীকৃত অচেনা বিচ্ছিন্ন রাজ্য দ্বারা স্বীকৃত করা হয়েছে, সেগুলো হলো: আবখাজিয়া, আর্টসখ এবং দক্ষিণ ওশেতিয়া। ট্রান্সনিস্ট্রিয়াকে মলদোভা প্রজাতন্ত্র ট্রান্সনিস্ট্রিয়া স্বায়ত্তশাসিত আঞ্চলিক ইউনিট হিসেবে বিশেষ আইনি মর্যাদা (রোমানীয়: Unitatea teritorială autonomă cu statut juridic special Transnistria) বা Stînga Nistrului ("ডিনিস্টার এর বাম তীর") হিসাবে মনোনীত করেছে।

এই অঞ্চলের উৎপত্তি মলদোভীয় স্বায়ত্তশাসিত সোভিয়েত সমাজতান্ত্রিক প্রজাতন্ত্র থেকে পাওয়া যায় যা ইউক্রেনীয় এসএসআরের মধ্যে ১৯২৪ সালে গঠিত হয়েছিল। দ্বিতীয় বিশ্বযুদ্ধের সময়, সোভিয়েত ইউনিয়ন মলদোভীয় এসএসআর-এর কিছু অংশ নিয়েছিল, যা পরবর্তিতে বিলীন হয়ে গিয়েছিল এবং ১৯৪০ সালে মলদোভীয় সোভিয়েত সমাজতান্ত্রিক প্রজাতন্ত্র গঠনের জন্য রোমানিয়ার বেসারাবিয়া রাজ্যের অংশ হয়। এই অঞ্চলের বর্তমান ইতিহাস সোভিয়েত ইউনিয়নের ভেঙে যাওয়ার মধ্যে ১৯৯০ সালের, যখন প্রিডনেস্ট্রোভীয় মলদোভীয় সোভিয়েত সমাজতান্ত্রিক প্রজাতন্ত্র প্রতিষ্ঠিত হয়েছিল এই আশায় যে এটি সোভিয়েত ইউনিয়নের মধ্যেই থাকবে যদি মলদোভা রোমানিয়া বা স্বাধীনতার সাথে একীভূত হওয়ার চেষ্টা করে, পরেরটি ঘটেছিল ১৯৯১ সালের আগস্টে। এর কিছুদিন পরে, ১৯৯২ সালের মার্চ মাসে দুই পক্ষের মধ্যে একটি সামরিক সংঘাত শুরু হয় এবং একই বছরের জুলাইয়ে যুদ্ধবিরতির মাধ্যমে তা শেষ হয়।

টীকা

তথ্যসূত্র

বহিঃসংযোগ

 Profile of Trans-Dniester, বিবিসি নিউজ.
 The black hole that ate Moldova, দি ইকোনমিস্ট।
 Transdniester Conflict Was Long In The Making, রেডিও ফ্রি ইউরোপ।

ট্রান্সনিস্ট্রিয়া
সাবেক সোভিয়েত প্রজাতন্ত্র
অ-স্বীকৃত বা মূলত অচেনা রাষ্ট্র
রুশ ভাষী দেশ ও অঞ্চল
স্থলবেষ্টিত দেশ
১৯৯০-এ প্রতিষ্ঠিত রাষ্ট্র ও অঞ্চল
সীমিত স্বীকৃতির রাষ্ট্র
জুয়াড়ী (২০০২-এর চলচ্চিত্র)

জুয়াড়ী এ কিউ খোকন রচিত ও পরিচালিত ২০০২ সালের বাংলাদেশী মারপিটধর্মী নাট্য চলচ্চিত্র। হাস্‌ক প্রোডাকশন্সের ব্যানারে চলচ্চিত্রটি প্রযোজনা করেছেন হেলাল খান। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন পপি, শাকিব খান, শানু ও হেলাল খান।

চলচ্চিত্রটি ২০০২ সালের ২৫শে জানুয়ারি মুক্তি পায়। হেলাল খান এই চলচ্চিত্রে অভিনয়ের জন্য ২৭তম জাতীয় চলচ্চিত্র পুরস্কারে শ্রেষ্ঠ খল অভিনেতা বিভাগে, এবং পপি ২৪তম বাচসাস পুরস্কারের শ্রেষ্ঠ অভিনেত্রী বিভাগে পুরস্কার অর্জন করেন।

অভিনয়শিল্পীদল
 পপি - প্রীতি মনি
 শাকিব খান - রাজু
 শানু - চুমকি
 হেলাল খান - রাজা
 খালেদা আক্তার কল্পনা - রাজুর মা
 প্রবীর মিত্র - আশরাফ চৌধুরী
 অমল বোস - হোসেন মোল্লা
 সাদেক সিদ্দিকী - পুলিশ ইনস্পেক্টর
 আবদুর রাতিন - বজলু
 ডন - সিরাজ
 অরুণ রবি - রাজার বাবা
 যাদু আজাদ - আজাদ
 মিলন
 আজহারুল ইসলাম খান - প্রিন্সিপাল
 জামিলুর রহমান শাখা - পুলিশের ওসি
 দুলাল সরকার - ডাক্তার
 মোজাম্মেল হোসেন চৌধুরী
 তৈমুর লং
 মনোয়ারা
 মুরাদ
 পলি
 সেলিম 
 সোহাগ
 সোনিয়া
 টুক্কা

সঙ্গীত
চলচ্চিত্রটির সঙ্গীত পরিচালনা করেছেন আলী হোসেন। গীত রচনা করেছেন কবির বকুল। গানে কণ্ঠ দিয়েছেন উমা খান, আসিফ আকবর, আগুন, ও রঞ্জন চৌধুরী।

গানের তালিকা

পুরস্কার ও মনোনয়ন

তথ্যসূত্র

গ্রন্থপঞ্জি

বহিঃসংযোগ

 
 

২০০২-এর চলচ্চিত্র
২০০২-এর অপরাধ নাট্য চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী অপরাধ নাট্য চলচ্চিত্র
আলী হোসেন সুরারোপিত চলচ্চিত্র
চাজিয়ান জলপ্রপাত

চাজিয়ান জলপ্রপাত হল পাকিস্তানের খাইবার পাখতুনখোয়া প্রদেশের হরিপুর জেলার ছাজিয়ান গ্রামে অবস্থিত একটি জলপ্রপাত। এটি হরিপুর শহর থেকে প্রায়  দূরে অবস্থিত।

জলপ্রপাতটির উচ্চতা ৪০০ ফুট (১২০ মিটার) এবং এটি হাজারা বিভাগের সবচেয়ে উঁচু জলপ্রপাত।

আরও দেখুন 

 পাকিস্তানের জলপ্রপাতের তালিকা

তথ্যসূত্র 

হরিপুর জেলা
পাকিস্তানের জলপ্রপাত
সাপ্তাহিক জয়বাংলা

সাপ্তাহিক জয়বাংলা  ১৯৭১ সালে বাংলাদেশের মুক্তিযুদ্ধের সময় মুজিবনগর থেকে বাংলা ভাষায় প্রকাশিত বাংলাদেশ আওয়ামী লীগের একটি সাপ্তাহিক পত্রিকা। পত্রিকাটি প্রবাসী বাংলাদেশ সরকারের প্রচারণার মাধ্যমে মুক্তিযুদ্ধের অগ্রগতি, মুক্তিযোদ্ধাদের কৃতিত্ব ও যুদ্ধের পক্ষে জনমত সৃষ্টির পাশাপাশি আন্তর্জাতিক সমর্থনের জন্য কাজ করেছিল।

প্রকাশনা ও ইতিহাস
সাপ্তাহিক জয়বাংলা পত্রিকা ১৯৭১ সালের ১১ মে প্রথম প্রকাশিত হয় যা বাংলা বর্ষপঞ্জি অনুসারে ছিল ২৭ বৈশাখ ১৩৭৮।জয়বাংলা পত্রিকার প্রথম সংখ্যায় গণপ্রজাতন্ত্রী বাংলাদেশের স্বাধীনতার ঘোষণা মুদ্রিত হয়। কলকাতার পার্ক সার্কাসে ছিল পত্রিকার কার্যালয়। শিয়ালদহ রেলস্টেশনের কাছাকাছি অবস্থিত মুজিবনগর জয়বাংলা প্রেসে এটি মুদ্রিত হতো। কলকাতার আনন্দবাজার গ্রুপ পত্রিকার জন্য ছাপার কাগজের যোগান দিতেন।

"আহমদ রফিক" ছদ্মনামে পত্রিকাটি বাংলাদেশ আওয়ামী লীগের পক্ষে প্রকাশের দায়িত্ব পালন করেন সম্পাদক মন্ডলীর সভাপতি আবদুল মান্নান এবং ‘মতিন আহমদ চৌধুরী’ ছদ্মনামে ভারপ্রাপ্ত সম্পাদকের দায়িত্ব পালন করেন মাহবুব উল্লাহ চৌধুরী। পরবর্তীতে, ২৪ সেপ্টেম্বর ১৯৭১ তারিখ বিশতম সংখ্যা থেকে উভয়েই মূল নামে যথাক্রমে প্রকাশনা ও সম্পাদনা করেন।

জয়বাংলা পত্রিকা ১৭ × ১০/১২ (ইঞ্চি) কলাম সাইজের দুই কলামযুক্ত কাগজে ছাপা হতো। ১ম এগারটি সংখ্যা ৮ পৃষ্ঠায় ছাপা হলেও পরবর্তীতে  পৃষ্ঠা সংখ্যা বাড়িয়ে ১২ করা হয়। প্রথমদিকে পত্রিকার প্রতি সংখ্যার  মূল্য ছিল ২০ পয়সা এবং তৃতীয় সংখ্যা থেকে মূল্য ২৫ পয়সা নির্ধারণ করা হয়। জয়বাংলা পত্রিকার মূল শিরোনামের নকশা করেন কামরুল হাসান। পত্রিকাটি ১৯৭১ সালের ২৪ ডিসেম্বর পর্যন্ত মোট ৩৪টি সংখ্যা প্রকাশিত হয়েছিল।

ব্যবস্থাপনা
এটি পত্রিকার সম্পাদক মন্ডলীর সভাপতি আবদুল মান্নান এম.এন এর ব্যবস্থাপনা ও প্রকাশনায় প্রবাসী বাংলাদেশ সরকারের প্রকাশনা, তথ্য, বেতার ও চলচ্চিত্র বিভাগের আওতায় প্রকাশিত হতো।

বিভাগ
পত্রিকাটিতে বেশ কয়েকটি বিভাগ ছিলো। সেগুলো হলো:
 রণাঙ্গনে,
 বিশ্বজনমত,
 বুমেরাং,
 শিল্প সংস্কৃতি।
এছাড়াও ছিল ধারাবাহিক রচনা
 ‘একটি যুদ্ধ: বহু ইতিহাস’,
 প্রধানমন্ত্রী তাজউদ্দিন আহমদের ‘লাখো শহীদের লাশের তলায় পাকিস্তানকে কবর দিয়েছে কারা, আমরা না তোমরা’,
 ‘হুশিয়ার! ইয়াহিয়া-টিক্কা হুশিয়ার’, আওয়ামী লীগের মেনিফেস্টোর কয়েকটি দিক উল্লেখযোগ্য।

তথ্যসূত্র

বহিঃসংযোগ

১৯৭১-এ বাংলাদেশে প্রতিষ্ঠিত
১৯৭১-এ প্রতিষ্ঠিত সংবাদপত্র
বাংলাদেশের সাপ্তাহিক পত্রিকা
বাংলাদেশের বিলুপ্ত সংবাদপত্র
বাংলা ভাষার সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
কলকাতার সংবাদপত্র
বাংলাদেশের স্বাধীনতা যুদ্ধের প্রতিক্রিয়া
লাল দরিয়া

লাল দরিয়া এফ আই মানিক রচিত ও পরিচালিত ২০০২ সালের বাংলাদেশী মারপিট-প্রণয়ধর্মী চলচ্চিত্র। এস এম ফিল্ম ইন্টারন্যাশনালের ব্যানারে চলচ্চিত্রটি প্রযোজনা করেছেন মোশারফ হোসেন তুলা। এতে শ্রেষ্ঠাংশে অভিনয় করেছেন রিয়াজ, পূর্ণিমা, আমিন খান, মৌসুমী ও রাজ্জাক।

চলচ্চিত্রটি ২০০২ সালের ৯ই আগস্ট মুক্তি পায়। এটি ২৭তম জাতীয় চলচ্চিত্র পুরস্কারে ৩টি সঙ্গীত বিভাগে, এবং ২৪তম বাচসাস পুরস্কারের একটি বিভাগে পুরস্কার অর্জন করেন।

অভিনয়শিল্পীদল
 রিয়াজ - সাগর
 পূর্ণিমা - আয়না
 আমিন খান - দরিয়া/শিমুল
 মৌসুমী - রানু
 রাজ্জাক - দরিয়ার বাবা
 আনোয়ার হোসেন - ডাক্তার রশিদ
 খলিল - নাসির সওদাগর
 প্রবীর মিত্র - মাজিদ, সাগরের বাবা
 আনোয়ারা - সাগরের মা
 সাদেক বাচ্চু - তোফাজ্জল
 মিজু আহমেদ - মাফিয়া
 নাসির খান - রমজান
 কাবিলা - আবদুল্লাহ

সঙ্গীত
চলচ্চিত্রটির সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন কনকচাঁপা, মনির খান ও বিপ্লব।

গানের তালিকা

পুরস্কার ও মনোনয়ন

তথ্যসূত্র

গ্রন্থপঞ্জি

বহিঃসংযোগ

 
 

২০০২-এর চলচ্চিত্র
২০০২-এর মারপিটধর্মী চলচ্চিত্র
২০০২-এর প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
বাংলাদেশী প্রণয়ধর্মী চলচ্চিত্র
এফ আই মানিক পরিচালিত চলচ্চিত্র
আলাউদ্দিন আলী সুরারোপিত চলচ্চিত্র
মানতোখা জলপ্রপাত

মানতোখা জলপ্রপাত (বাল্টি: منٹھق چھوپھیار) হল পাকিস্তানের চরম উত্তরাঞ্চলীয় গিলগিত-বালতিস্তানের খারমাং উপত্যকার, শকার্দুতে অবস্থিত একটি জলপ্রপাত। এই জলপ্রপাতটি মাটি থেকে প্রায় ১৮০ ফুট উঁচু এবং শকার্দু শহর থেকে প্রায়  দূরে।

পর্যটন 
জলপ্রপাতটিতে একটি রহস্যময় স্থান যেখানে রয়েছে সবুজ চারণভূমি, তাজা গর্জনিং স্রোত, কারাকোরামের উঁচু পাথুরে পাহাড় এবং দেশীয়ভাবে তৈরি রেস্তোরাঁ এবং আরও অনেক কিছু। রেস্তোরাঁটির প্রধান আকর্ষণ হল স্থানীয় ট্রাউট মাছ, জলপ্রপাত ছাড়াও আরেকটি যোগ্য কীর্তি হল মাছের খামার যেখানে দর্শনার্থীদের জন্য ট্রাউট মাছ রাখা হয়।

আরো দেখুন 

 পাকিস্তানের জলপ্রপাতের তালিকা

তথ্যসূত্র

বহিঃসংযোগ 

 মানতোখা জলপ্রপাত - পাকিস্তান 
 মাছ ধরার এবং ক্যাম্পিংয়ের জন্য মানতোখা জলপ্রপাত সেরা
পাকিস্তানের জলপ্রপাত
খারমাং জেলা
খার্মাঙ্গ জেলা
সাজিকোট জলপ্রপাত

সাজিকোট জলপ্রপাত হল পাকিস্তানের খাইবার পাখতুনখোয়া প্রদেশের অ্যাবোটাবাদ জেলার হাভেলিয়ান তেহসিলের একটি জলপ্রপাত।  এটি অ্যাবোটাবাদ জেলার একটি জনপ্রিয় পর্যটন কেন্দ্র। এটি হাভেলিয়ান থেকে প্রায়   এবং অ্যাবোটাবাদ জেলা থেকে । হাভেলিয়ান থেকে সাজিকোট পর্যন্ত একটি নতুন নির্মিত সরু রাস্তা দর্শনার্থীদের জলপ্রপাতের ঠিক উপরে তাদের গাড়ি নিয়ে যেতে দেয়।

আরও দেখুন 

 পাকিস্তানের জলপ্রপাতের তালিকা

তথ্যসূত্র 

অ্যাবোটাবাদ জেলা
পাকিস্তানের জলপ্রপাত
খাইবার পাখতুনখোয়ার ভূমিরূপ
খাইবার পাখতুনখোয়ার দর্শনীয় স্থান
ফাতেমা নিজাম

ফাতেমা নিজাম () একজন বাহরাইনি প্যারালিম্পিক মল্লক্রীড়াবিদ, যিনি চাকতি, বর্শা ও গোলক নিক্ষেপে পারদর্শী। তিনি গ্রীষ্মকালীন প্যারালিম্পিকে পদক জয়ী প্রথম বাহরাইনি নারী। প্যারালিম্পিক ছাড়াও বিশ্ব প্যারা অ্যাথলেটিক্স চ্যাম্পিয়নশিপ ও এশিয়ান প্যারা গেমসে তিনি বাহরাইনের হয়ে পদক জয় করেছেন।

কর্মজীবন 
ফাতেমা ২০০৮ সালে বেইজিংয়ে অনুষ্ঠিত প্যারালিম্পিক গেমসে চাকতি নিক্ষেপে অংশগ্রহণ করেন। সেটিই ছিল প্যারালিম্পিকে তার প্রথম অংশগ্রহণ। এরপর ২০১২ সালে লন্ডন প্যারালিম্পিকে তিনি চাকতি নিক্ষেপ ও বর্শা নিক্ষেপে অংশ নেন। ২০১৫ সালে কাতারের দোহায় অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি বাহরাইনের হয়ে গোলক নিক্ষেপে অংশ নেন।

ফাতেমা প্রথম প্যারালিম্পিক পদক জয় করেন ২০১৬ সালে। ব্রাজিলের রিউ দি জানেইরুতে অনুষ্ঠিত সেই প্যারালিম্পিক গেমসের উদ্বোধনী অনুষ্ঠানে বাহরাইনের পতাকা বহন করেছিলেন তিনি। মেয়েদের গোলক নিক্ষেপ এফ৫৩ ইভেন্টে ৪.৭৬ মিটার দূরত্বে গোলক নিক্ষেপ করে স্বর্ণপদক জয় করেন তিনি। তার আগে কোনো বাহরাইনি নারী প্যারালিম্পিকে পদক জয় করতে পারেনি।

২০১৭ সালে লন্ডনে অনুষ্ঠিত বিশ্ব প্যারা অ্যাথলেটিক্স চ্যাম্পিয়নশিপের গোলক নিক্ষেপ ইভেন্টে তিনি স্বর্ণপদক পান। পরের বছর ইন্দোনেশিয়ার জাকার্তায় এশিয়ান প্যারা গেমসে অংশ নিয়ে রৌপ্য পদক পান তিনি।

তথ্যসূত্র

বহিঃসংযোগ 
 

জীবিত ব্যক্তি
বাহরাইনের প্যারালিম্পিক ক্রীড়াবিদ
২০১৬ গ্রীষ্মকালীন প্যারালিম্পিকে পদক বিজয়ী
বাহরাইনের হয়ে প্যারালিম্পিক স্বর্ণপদক জয়ী
মহিলা ডিস্ক নিক্ষেপকারী
মহিলা বর্শা নিক্ষেপকারী
২০০৮ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১২ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
মহিলা চাকতি নিক্ষেপকারী
পশ্চিম চালুক্য স্থাপত্য

পশ্চিম চালুক্য স্থাপত্য (; অপর নাম কল্যাণী চালুক্য স্থাপত্য বা পরবর্তী চালুক্য স্থাপত্য) হল খ্রিস্টীয় একাদশ ও দ্বাদশ শতাব্দীতে অধুনা ভারতের কর্ণাটক রাজ্যের মধ্যভাগে অবস্থিত তুঙ্গভদ্রা অঞ্চলে পশ্চিম চালুক্য রাজবংশের শাসনকালে বিকাশ লাভ করা অলংকৃত স্থাপত্যের একটি স্বতন্ত্র শৈলী। এই যুগে দাক্ষিণাত্য মালভূমি অঞ্চলে পশ্চিম চালুক্যদের রাজনৈতিক প্রভাব ছিল সর্বাধিক। সাংস্কৃতিক ও মন্দির নির্মাণকর্মের কেন্দ্রটি ছিল তুঙ্গভদ্রা অঞ্চল। এখানে বৃহদাকৃতি মধ্যযুগীয় সংগঠনগুলি অসংখ্য স্মারক নির্মাণ করে। এই স্থাপত্য নিদর্শনগুলি পূর্বাবধি বিদ্যমান দ্রাবিড় (দক্ষিণ ভারতীয়) মন্দির স্থাপত্যশৈলীরই আঞ্চলিক রূপভেদ। পশ্চিম চালুক্য স্থাপত্য বেসর বা “কর্ণাট দ্রাবিড়” নামে একটি বৃহত্তর স্থানীয় মন্দির স্থাপত্যশৈলীর জন্ম দিয়েছিল। এই যুগে চালুক্য শিল্পীদের দ্বারা নির্মিত সকল আকারের মন্দিরই আজ স্থাপত্যশৈলীর উদাহরণ হিসেবে বিদ্যমান।

এই যুগে নির্মিত বহু-সংখ্যক স্থাপনার মধ্যে সর্বাপেক্ষা উল্লেখযোগ্য নিদর্শনগুলি হল কোপ্পাল জেলার ইতগীতে অবস্থিত মহাদেব মন্দির, গদাগ জেলার লক্কুণ্ডীতে অবস্থিত কাশীবিশ্বেশ্বর মন্দির, বেল্লারী জেলার কুরুবত্তিতে অবস্থিত মল্লিকার্জুন মন্দির এবং দাবণগেরে জেলার বাগলিতে অবস্থিত কল্লেশ্বর মন্দির। কারিগরি উৎকর্ষের জন্য উল্লেখযোগ্য অন্যান্য স্মারকগুলির মধ্যে রয়েছে কুবাতুরের কৈটভেশ্বর মন্দির ও বল্লিগাবির কেদারেশ্বর মন্দির (দু’টিই শিবমোগ্গা জেলায়), হাবেরীর সিদ্ধেশ্বর মন্দির (হাবেরী জেলা), অন্নিগেরীর অমৃতেশ্বর মন্দির (ধারওয়াড় জেলা), গদাগের সরস্বতী মন্দির ও দম্বলের ডোড্ডা বাসপ্পা মন্দির (দু’টিই গদাগ জেলায়)।

পশ্চিম চালুক্যের যে স্থাপত্য নিদর্শনগুলি এখন দেখা যায়, সেগুলি হল শৈব, বৈষ্ণব ও জৈন ধর্মীয় পরম্পরায় নির্মিত মন্দির। সামরিক, অসামরিক বা রাজকীয় স্থাপত্যের কিছুই আর অবশিষ্ট নেই, যা কাদামাটি, ইট ও কাঠের নির্মিত হওয়ায় কালের প্রভাবে ক্ষয়প্রাপ্ত হয়েছিল।

এই স্থাপত্যনির্মাণ কর্মসূচির কেন্দ্র ছিল অধুনা ধারওয়াড় জেলার সমগ্র অঞ্চল এবং হাবেরী ও গদাগ জেলার কিছু কিছু অঞ্চল। এই জেলাগুলিতে প্রায় পঞ্চাশটি স্থাপত্য নিদর্শনের অস্তিত্ব এখনও আছে, যা থেকে পশ্চিম চালুক্যদের ব্যাপক মন্দির নির্মাণ কর্মসূচির প্রমাণ পাওয়া যায়। এই শৈলীর প্রভাব উত্তরপূর্বে কল্যাণী অঞ্চলের বাইরেও পূর্বে বেল্লারী ও দক্ষিণে মহীশূর অঞ্চল পর্যন্ত প্রসার লাভ করেছিল। উত্তরের বিজয়পুর-বেলগাঁও অঞ্চলে এই শৈলীটি “হেমদপন্তি” মন্দিরনির্মাণ শৈলীর সঙ্গে মিশে একটি পৃথক রূপ ধারণ করে। যদিও কোঙ্কণ অঞ্চলে অল্প কয়েকটি মাত্র পশ্চিম চালুক্য মন্দির পাওয়া গিয়েছে, তবু মনে করা হয় যে পশ্চিমঘাট পর্বতমালার উপস্থিতি এই শৈলীটির পশ্চিমে ছড়িয়ে পড়ার পথে বাধা হয়ে দাঁড়িয়েছিল।

তথ্যসূত্র

উল্লেখপঞ্জি

বই

 
 
 
 

 

 

ওয়েবসাইট

বহিঃসংযোগ
 

ভারতীয় স্থাপত্য শৈলী
কর্ণাটকের স্থাপত্য
ভারতীয় স্থাপত্য ইতিহাস
পশ্চিম চালুক্য সাম্রাজ্য
কর্ণাটকের সাংস্কৃতিক ইতিহাস
হিন্দু মন্দির স্থাপত্য
মহাদেব মন্দির, ইতগী

মহাদেব মন্দির ভারতের কর্ণাটক রাজ্যের কোপ্পাল জেলার ইয়েলবর্গা তালুকের ইতগী শহরে অবস্থিত। এটি কুকনুর থেকে প্রায়  এবং লক্কুণ্ডী থেকে প্রায়  দূরে অবস্থিত। ১১১২ খ্রিস্টাব্দে পশ্চিম চালুক্য সম্রাট ষষ্ঠ বিক্রমাদিত্যের সেনাধ্যক্ষ (“দণ্ডনায়ক”) মহাদেব এই মন্দিরটি নির্মাণ করেন। সেই বছরেরই একটি অভিলেখে মন্দিরটিকে “মন্দিরসমূহের সম্রাট” (“দেবালয় চক্রবর্তী”) বলে উল্লেখ করা হয়। শিল্প ইতিহাসবিদ হেনরি কসেনস মন্দিরটিকে “হালেবিডুর পরে কন্নড় দেশের শ্রেষ্ঠ” স্মারক আখ্যা দেন। মন্দিরটি দ্রাবিড় (দক্ষিণ ভারতীয়) স্থাপত্য শৈলীর “কন্নড় দ্রাবিড়” ধারায় নির্মিত। ভারতীয় পুরাতত্ত্ব সর্বেক্ষণ সরকারিভাবে মন্দিরটির রক্ষণাবেক্ষণ করে একটি জাতীয় স্মারক হিসেবে।

তথ্যসূত্র

উল্লেখপঞ্জি

বহিঃসংযোগ 

কোপ্পাল জেলার হিন্দু মন্দির
কর্ণাটকের ইতিহাস
পশ্চিম চালুক্য সাম্রাজ্য
কর্ণাটকের শিব মন্দির
১২শ শতাব্দীর হিন্দু মন্দির
থেনড্রালে এন্নাই থোডু

থেনড্রালে এন্নাই থোডু হচ্ছে ১৯৮৫ সালে মুক্তিপ্রাপ্ত একটি তামিল চলচ্চিত্র যেটির রচনা এবং পরিচালনা করেছিলেন সি. ভি. শ্রীধর। চলচ্চিত্রটিতে নায়ক-নায়িকা ছিলেন মোহন এবং জয়াশ্রী, অন্যান্য চরিত্রে ছিলেন তেঙ্গাই শ্রীনিবাস, ওয়াই জি মহেন্দ্র এবং ভেন্নিরাআড়াই মূর্তি। চলচ্চিত্রটির সঙ্গীত পরিচালক ছিলেন ইলাইয়ারাজা। চলচ্চিত্রটি বক্স অফিস ছিলো।

অভিনয়ে
মোহন - রঘুনাথ
জয়াশ্রী - মালতি
ওয়াই জি মহেন্দ্রন - রামু
তেঙ্গাই শ্রীনিবাস - বলসুব্রমণিয়ম
গান্থিমাথি - সুন্দারি
ভেন্নিরাআড়াই মূর্তি - ট্যাক্সি চালক

তথ্যসূত্র

বহিঃসংযোগ
 

তামিল ভাষার চলচ্চিত্র
১৯৮৫-এর চলচ্চিত্র
১৯৮০-এর দশকের তামিল ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
বিমান হামলা

বিমান হামলা (বিমানে আক্রমণ অথবা বিমান অভিযান) বিমান দ্বারা পরিচালিত একটি আক্রমণাত্মক অপারেশন। বিমান হামলা সাধারণত ব্লিম্পস, বেলুন, যুদ্ধ বিমান, বোমারু বিমান, স্থল আক্রমণ বিমান, বিধ্বংসী হেলিকপ্টার এবং ড্রোন-এর মতো বিমানে করা হয়ে থাকে। সরকারী সংজ্ঞায় "শত্রু বিমানকে লক্ষ্য করা" সহ সব ধরনের "লক্ষ্য" অন্তর্ভুক্ত রয়েছে কিন্তু জনপ্রিয় ব্যবহারে এই শব্দটি সাধারণত কার্পেট বোমা হামলার মতো বৃহত্তর, সাধারণ আক্রমণের বিপরীতে স্থল ও নৌ উদ্দেশ্যকে (Target) কৌশলগত আক্রমণের জন্য সংকুচিত করা হয়।

ক্লোজ এয়ার সাপোর্ট (ক্যাজ)-এ, আর্টিলারি কৌশল থেকে প্রাপ্ত পদ্ধতিতে স্থল সেনা এবং বুদ্ধিমত্তার সাথে সমন্বয়ের জন্য বিমান হামলা সাধারণত মাটিতে প্রশিক্ষিত পর্যবেক্ষক দ্বারা নিয়ন্ত্রিত হয়।

ইতিহাস

শুরুরদিক
১৯১১ সালের ১ নভেম্বর ইতালির বৈমানিক সেকেন্ড লেফটেন্যান্ট জিউলিও গাভোটি লিবিয়ায় তুর্কি-নিয়ন্ত্রিত দুটি ঘাঁটিতে চারটি বোমা ফেলেন, তুর্কি–ইতালীয় যুদ্ধের অংশ হিসেবে বিশ্বের প্রথম বিমান হামলা চালায়। প্রথম বিশ্বযুদ্ধে বিমান হামলার ব্যবহার বাড়ানো হয়েছিল, উদাহরণস্বরূপ ১৯১৫ সালে নিউভ চ্যাপেল যুদ্ধে ব্রিটিশরা জার্মান রেল যোগাযোগে বোমা ফেলেছিল। পরে ১৯১৫ সালেই প্রথম বৃহৎ আকারের বিমান হামলা ঘটেছিল, যখন লন্ডনে রাতে ১৫ জন জার্মান জেপেলিন ডিরিজিবল দ্বারা বোমা ফেলা হয়েছিল।যেহেতু সবাই ঘুমিয়ে ছিল, একটি জোরে সতর্কীকরণ ব্যবস্থা বোধগম্য ছিল।

দ্বিতীয় বিশ্বযুদ্ধ
যাইহোক, দ্বিতীয় বিশ্বযুদ্ধ না হওয়া পর্যন্ত অক্সফোর্ড ইংরেজি অভিধান প্রথম "এয়ার স্ট্রাইক" শব্দটির ব্যবহার ধারণ করে, যা কিছু সময়ের জন্য দুটি পৃথক শব্দ থেকে যায়।

তথ্যসূত্র

বিমান হামলা
সুবর্ণজয়ন্তী

সুবর্ণজয়ন্তী হলো কোনো কিছুর ৫০তম বার্ষিকী। এটি কোনো বিশেষ ঘটনা, ব্যক্তিত্ব বা দেশের সঙ্গে সম্পৃক্ত হতে পারে।

বাংলাদেশ 

বাংলাদেশের স্বাধীনতার সুবর্ণজয়ন্তী হলো ১৯৭১ সালে ২৬ মার্চ থেকে ১৬ ডিসেম্বর নয়মাস সশস্ত্র মুক্তিযুদ্ধের মাধ্যমে পাকিস্তানের কাছ থেকে বাংলাদেশের স্বাধীনতা অর্জনের ৫০ বছরপূর্তি পালনের জন্য বাংলাদেশ সরকার কর্তৃৃক ঘোষিত একটি বার্ষিক পরিকল্পনা। সরকার ২৬ মার্চ ২০২১ থেকে ১৬ ডিসেম্বর ২০২১ পর্যন্ত স্বাধীনতার সুবর্ণ জয়ন্তী পালনের ঘোষণা দিয়েছে। ২০০৮ সালের সংসদীয় নির্বাচনে আওয়ামী লীগের নির্বাচনী ইস্তেহারের মধ্যে ২০২১ সালে স্বাধীনতার সুবর্ণজয়ন্তীকে সামনে রেখে "রূপকল্প ২০২১" ঘোষণা করে, যেখানে ২০২১ সালের মধ্যেই বাংলাদেশকে একটি উন্নয়নশীল, ডিজিটাল ও আধুনিক রাষ্ট্রে পরিণত করার প্রত্যয় দেয়া হয়। বিভিন্ন দেশের রাষ্ট্রপ্রধানগণ বছরজুড়ে উদযাপিত অনুষ্ঠানে যোগ দেয়ার কথা রয়েছে।

আরও দেখুন 
 বার্ষিকী

তথ্যসূত্র 

বার্ষিকী
সুবর্ণ জয়ন্তী
সিলদাভীয়

সিলদাভীয় হলো বিখ্যাত কমিক্স লেখক অ্যার্জে দ্বারা সৃষ্ট একটি কাল্পনিক ভাষা। অ্যার্জের বিখ্যাত বই দুঃসাহসী টিনটিন এ এই ভাষাটিকে সিলদাভিয়া নামক এক কাল্পনিক রাষ্ট্রের ভাষা হিসাবে দেখানো হয়েছে। ভাষাটি ইন্দো-ইয়োরোপীয় শাখার জার্মানীয় ভাষাসমূহর অংশ হলেও এটি বলকান অঞ্চলে প্রচলিত। অ্যার্জে ভাষাটি তৈরির জন্য তাঁর মাতৃভাষা ওলন্দাজ ভাষার মারোলস নামক এক উপভাষাকে ব্যবহার করেছেন। সার্বীয় ভাষার মতো এই ভাষাটিও সিরিলীয় লিপি ও লাতিন লিপি উভয় লিপিতেই লেখা হয়।

লিখন পদ্ধতি 
সার্বীয় ভাষার মতো সিলদাভীয় ভাষাও লাতিন ও সিরিলীয় উভয় লিপি ব্যবহার করে। তবে রাজদরবারে লাতিন লিপিকে অধিক প্রধান্য দেওয়া হয়। সিলদাভীয় ভাষার লিখন ব্যবস্থার সঙ্গে পোলিশ ভাষা ও হাঙ্গেরীয় ভাষার লিখন ব্যবস্থার সাদৃশ্য বিদ্যমান। অপরদিকে সিলদাভীয় ভাষার ব্যাকরণের সঙ্গে জার্মান ভাষা ও ওলন্দাজ ভাষার ব্যাকরণের মিল রয়েছে।

ধ্বনিতত্ত্ব
অ্যার্জে সিলদাভীয় ভাষার জন্য একটি সমৃদ্ধ ধ্বনিতত্ত্ব দিয়েছেন।

স্বরবর্ণ
নিম্নের সারণীতে সিলদাভীয় স্বরধ্বনি এবং এদের সিরিলীয় (ডান) ও লাতিন (বাম) বর্ণ দেখানো হলো।

এগুলো ছাড়াও অ্যার্জে আরো কিছু স্বরবর্ণ যোগ করেছিলেন যেগুলোর উচ্চারণ প্রকৃতি স্পষ্ট নয়।

ব্যঞ্জনবর্ণ 
নিম্নের সারণীতে সিলদাভীয় ব্যঞ্জনধ্বনি এবং এদের সিরিলীয় (ডান) ও লাতিন (বাম) বর্ণ দেখানো হলো।

উদাহরণ 
লাতিন লিপিতে

সিরিলীয় লিপিতে

আরও দেখুন 
 বর্দুরীয়
 কাল্পনিক ভাষা

তথ্যসূত্র 

কাল্পনিক ভাষা
টিনটিন
১৯৩০-এর দশকে প্রবর্তিত নির্মিত ভাষা
১৯৩৯-এ প্রবর্তিত কাল্পনিক উপাদান
নির্মিত ভাষা
বেলজিয়ামের ভাষা
ব্রাসেলসের সংস্কৃতি
ওলন্দাজ উপভাষা